CELEX: 62008CA0074
Language: sk
Date: 2009-04-23 00:00:00
Title: Vec C-74/08: Rozsudok Súdneho dvora (štvrtá komora) z  23. apríla 2009 (návrh na začatie prejudiciálneho konania, ktorý podal Nógrád Megyei Bíróság — Maďarská republika) — PARAT Automotive Cabrio Textiltetöket Gyártó Kft./Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály (Šiesta smernica o DPH — Pristúpenie nového členského štátu — Daň týkajúca sa nákupu zariadení financovaného dotáciami — Právo na odpočet — Vylúčenia stanovené vnútroštátnou právnou úpravou v čase nadobudnutia účinnosti smernice — Možnosť členských štátov zachovať vylúčenia)

20.6.2009   
            
            
               SK
            
            
               Úradný vestník Európskej únie
            
            
               C 141/16
            
         Rozsudok Súdneho dvora (štvrtá komora) z 23. apríla 2009 (návrh na začatie prejudiciálneho konania, ktorý podal Nógrád Megyei Bíróság — Maďarská republika) — PARAT Automotive Cabrio Textiltetöket Gyártó Kft./Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály
   (Vec C-74/08) (1)
   
   (Šiesta smernica o DPH - Pristúpenie nového členského štátu - Daň týkajúca sa nákupu zariadení financovaného dotáciami - Právo na odpočet - Vylúčenia stanovené vnútroštátnou právnou úpravou v čase nadobudnutia účinnosti smernice - Možnosť členských štátov zachovať vylúčenia)
   2009/C 141/26
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Nógrád Megyei Bíróság
   
      Účastníci konania pred vnútroštátnym súdom
   
   
      Žalobca: PARAT Automotive Cabrio Textiltetöket Gyártó Kft.
   
      Žalovaný: Adó- és Pénzügyi Ellenörzési Hivata Hatósági Föosztály Észak-magyarországi Kihelyezett Hatósági Osztály
   
      Predmet veci
   
   Návrh na začatie prejudiciálneho konania — Nógrád Megyei Bíróság — Výklad článku 17 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Vnútroštátna právna úprava obmedzujúca právo na odpočet dane z nákupu investičných zariadení financovaného dotáciami len na nedotovanú časť tohto nákupu
   
      Výrok rozsudku
   
   
               1.
            
            
               Článok 17 ods. 2 a 6 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, sa má vykladať v tom zmysle, že bráni takej vnútroštátnej právnej úprave, ktorá v prípade nadobudnutia tovaru financovaného dotáciami z verejných fondov umožňuje odpočítať daň z pridanej hodnoty, ktorá sa naň vzťahuje, len z nedotovanej časti tohto nadobudnutia.
            
         
               2.
            
            
               Článok 17 ods. 2 šiestej smernice 77/388 priznáva platiteľom dane práva, ktoré môžu uplatniť pred vnútroštátnymi súdmi proti vnútroštátnej právnej úprave, ktorá je nezlučiteľná s týmto ustanovením.
            
         
      (1)  Ú. v. EÚ C 116, 9.5.2008.